Wyn Hoop

Wyn Hoop (sünninimi Winfried Lüssenhop; sündinud 29. mail 1936 Hannoveris) on Saksamaa laulja.

1950. aastatel laulis ta džässansamblis Capitellos ja pärast ansambli laialiminekut sooloartistina esmalt esinejanime Fred Lyssen ja hiljem Wyn Hoop all.

1960. aasta Eurovisiooni lauluvõistlusel esindas ta Saksamaad lauluga "Bonne nuit ma chérie" (mis hoolimata prantsuskeelsest pealkirjast oli saksa keeles). Laul jäi 13 võistlja seas jagama 4. kohta.

Pärast lauljakarjääri on ta koos abikaasaga tegelenud purjetamise ja reisimisega seotud artiklite ja raamatute väljaandmisega.

Kategooria:Saksamaa lauljad
Kategooria:Saksamaa esindajad Eurovisiooni lauluvõistlusel
Kategooria:Sündinud 1936